Мікалай Крыштоф Радзівіл Сіротка стаў і разважлівым гаспадаром. Пры ім Нясвіж набыў свой архітэктурны твар. Магнат запрасіў у Нясвіж славутага італьянскага дойліда Джавані (Яна) Марыю Бернардоні, які пабудаваў там фарны касцёл. Гэты касцёл стаў адным з самых ранніх помнікаў стылю барока ў Рэчы Паспалітай. У скляпеннях Нясвіжскага фарнага касцёла да сённяшняга дня захоўваюцца пахаванні некалькіх дзесяткаў прадстаўнікоў выбітнага рода Радзівілаў.